als_Latn dik_Latn sag_Latn
Lajmin për gazetën “Metro” e kanë konfirmuar burime brenda kryesisë së kësaj partie. Partia e Isa Mustafës beson se përqendrimi i tyre në kryeqytet është pika kyçe mbi të cilën ata mund të krijojnë epërsi karshi Lëvizjes Vetëvendosje!, nga e cila e humbën pushtetin lokal në zgjedhjet e fundit. E për t’i hyrë kësaj gare sa më të përgatitur, LDK-ja ka zgjedhur njërin nga aderimet e fundit në këtë parti, Abdixhikun, për të garuar në zgjedhjet lokale, që sipas afatit të rregullt ligjor pritet të mbahen në nëntor të këtij viti. Ky kandidim megjithatë nuk pritet të zyrtarizohet pa u kryer certifikimi i rezultateve nga KQZ-ja për zgjedhjet e parakohshme nacionale të 11 qershorit, pasi Abdixhiku ka qenë në garë për deputet.
als_Latn